Lauren Lane

Laura Kay "Lauren" Lane (s. 2. helmikuuta 1961 Oklahoma City, Oklahoma, Yhdysvallat) on yhdysvaltalainen näyttelijä ja professori. Lane on näytellyt C. C. Babcockin roolia tilannekomediasarjassa Nanny, jota esitettiin vuodet 1993–1999.

Elämä ja ura
Laura Kay Lane syntyi Oklahoman Oklahoma Cityssä ja kasvoi Texasissa. Lanella on Kim-niminen sisar. Lane kävi Lamar High Schoolia Texasin Arlingtonissa. Lane valmistui myös kandidaatiksi Arlingtonin Texasin yliopistosta, minkä jälkeen hän suoritti maisterin tutkinnon jatkokoulutuksesta San Franciscon American Conservatory Theaterissa.

Valmistumisensa jälkeen Lane esiintyi monissa teatterinäytelmissä. Lane aloitti näyttelijänuransa muun muassa näytelmissä No End of Blame, Vanja-eno, Boy’s Life, Burn This ja The Imaginary Invalid. Lane näytteli kauhukomediaelokuvassa Interface vuonna 1985. Interfacen jälkeen Lane näytteli elokuvissa Salainen kostaja (1986) ja Kaikkien aikojen matkakuume (1992) ja televisiosarjoissa Hunter (1989–1991) ja L.A. Law (1991–1992). Hunterissa Lanella oli yksi alkuperäisistä päärooleista ylikonstaapeli Chris Novakina, mutta hän jättäytyi yhdentoista jakson jälkeen pois. Draamasarjassa L.A. Law Lanella oli vieraileva rooli Julie Rayburnina viidessä jaksossa.

Vuonna 1993 Lane sai C. C. Babcockin roolin tilannekomediasarjasta Nanny, josta tuli hänen läpimurtonsa. Lane näytteli Nannyssä yhtä sarjan pääosaa alusta alkaen. Nannyä esitettiin CBS:llä vuodesta 1993 vuoteen 1999 asti kuuden tuotantokauden ja 147:n jakson verran. Sarjan muissa päärooleissa olivat Fran Drescher, Charles Shaughnessy, Daniel Davis, Nicholle Tom, Benjamin Salisbury ja Madeline Zima. Nannyn aikana Lane esiintyi myös Burke’s Law - ja Duckman-sarjoissa. Lane vieraili The Daily Show’ssa Jon Stewartin vieraana vuonna 1997.

Nannyn jälkeen Lane ääninäytteli Ivana Baiulin roolin animaatioelokuvaan Gen¹³ (2000), jonka jälkeen hän näytteli lyhytelokuvassa The Cutting Room (2001). Joulukuussa vuonna 2004 Lane esiintyi tunnin kestävässä televisiospesiaalissa The Nanny Reunion: A Nosh to Remember, jossa esiintyivät Lanen kollegat Nannystä.

Vuonna 2002 Lane muutti Texasin Austiniin, missä hänen perheensä asuu. Austinissa hän alkoi näytellä Zach Theatreissa ja muissa lähialueen teattereissa arki-iltaisin ja kesäisin. Näyttelijänuran ohella Lane opettaa vakituisesti professorin virassa Texas State Universityssa San Marcosissa, missä hän aloitti elokuussa 2003. Lane oli aiemmin ollut Austinin Texasin yliopistossa. Lane on opettanut myös draamaa Carnegie Mellon -yliopistossa Pennsylvanian Pittsburghissa.

Zach Theatressa Lane on tehnyt teatterirooleja moniin näytelmiin, joita ovat muun muassa Vaginamonologeja (2004), The Clean House (2008), August: Osage County (2011) ja God of Carnage (2011). Vuonna 2009 Lane voitti B. Iden Payne -palkinnon parhaasta naispääosasta komedianäytelmässä House of Several Stories. Lane on myös voittanut Austin Critics Table -palkinnot parhaista naispääosista näytelmissä Becky’s New Car (2010) ja August: Osage County (2011). Vuonna 2010 Lane oli vieraana The Fran Drescher Show’ssa. Lane on suunnitellut myös käsilaukkumalliston.

Lane avioitui David Wilkinsin kanssa vuonna 1998, ja he saivat tyttären, Kate Wilkinsin, joka syntyi 23. helmikuuta 1998. Lane ja Wilkins erosivat vuonna 2009. Yksityiselämässään Lane on innokas lukija, ja hän on ollut teatteriyhtiön The Actors’ Gangin jäsen. Lane on edelleen läheisissä väleissä Nanny-kollegojensa kanssa.

Filmografia
Elokuvat Vuosi Suomenkielinen nimi Alkuperäinen nimi Rooli 1985  Interface  Interface  Amy Witherspoon 1986  Salainen kostaja  Positive I.D.  Dana 1992  Kaikkien aikojen matkakuume  Nervous Ticks  Blonde 2000  Gen¹³  Gen¹³  Ivana Baiul (ääni)Lyhytelokuvat Vuosi Suomenkielinen nimi Alkuperäinen nimi Rooli 2001  The Cutting Room  The Cutting Room  Joan SwansonTelevisioelokuvat Vuosi Suomenkielinen nimi Alkuperäinen nimi Rooli 1993  Perry Mason: Kauneus on katoavaista  Perry Mason: The Case of the Skin-Deep Scandal  Lauren Kent
Televisio Vuosi Suomenkielinen nimi Alkuperäinen nimi Jakson nimi / jaksojen määrä Rooli 1989–1991  Hunter  Hunter  11 jaksoa  ylikonstaapeli Chris Novak 1991–1992  L.A. Law  L.A. Law  5 jaksoa  Julie Rayburn 1993  South Beach  South Beach  "Stake Out"  Brooke Wyatt 1993–1999  Nanny  The Nanny  147 jaksoa  Chastity Claire "C.C." Babcock 1995  Burke’s Law  Burke’s Law  "Who Killed Mr. Game Show?"  Tanya Lovette 1996  Duckman  Duckman  "They Craved Duckman’s Brain!"  apulaisohjaaja (ääni) 1997  The Daily Show  The Daily Show  "Lauren Lane"  oma itsensä 1999  Partners  Partners  "My Sister, My Enemy"  Barbara 2010  The Fran Drescher Show  The Fran Drescher Show  "Episode 1.9"  oma itsensä
Teatteri Vuosi Näytelmän suomenkielinen nimi Näytelmän alkuperäinen nimi Rooli Teatteri Paikka 1989–1990  Judevine  Judevine  American Conservatory Theatre  San Francisco, Kalifornia 1992–1994  The Madman on the Roof & Electra  The Madman on the Roof & Electra  2001  Dinner with Friends  Dinner with Friends  Karen  Berkeley Repertory Theatre  Berkeley, Kalifornia 2004  Vaginamonologeja  The Vagina Monologues  yksi monologin pitäjä  Zach Theatre Austin, Texas 2007–2008  The Dick Monologues  The Dick Monologues  Hyde Park Theatre 2008  The Clean House  The Clean House  Lane  Zach Theatre 2009  House of Several Stories  House of Several Stories  Sue  Hyde Park Theatre2010  Becky’s New Car  Becky’s New Car  Becky  Zach Theatre Celebrity Autobiography  Celebrity Autobiography  Long Center2011  A Writer’s Vision(s)  A Writer’s Vision(s)  Hyde Park Theatre August: Osage County  August: Osage County  Barbara Fordham  Zach Theatre Kirsikkapuisto  The Cherry Orchard  madame Ranyévskaya  Oscar G. Brockett Theatre God of Carnage  God of Carnage  Veronica Novak Zach Theatre 2013  Harvey  Harvey  Veta Louise 2014  Vanya and Sonia and Masha and Spike  Vanya and Sonia and Masha and Spike  Masha

Lähteet

Aiheesta muualla
 Lauren Lanen viralliset sivut 



Luokka:Vuonna 1961 syntyneet
Luokka:Yhdysvaltalaiset näyttelijät
Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset teatterinäyttelijät
Luokka:Elävät henkilöt